Asilo ausys
Dievas sukūrė visus gyvulius ir davė jiems visiems vardus.

Paskutinis liko asilas. Dievas jį pasišaukė ir pasakė, kad jis – asilas. Bet asilas tuojau užmiršo ir vėl klausia dievo. Dievas sako, kad jis – asilas, asilas. Bet asilas vėl užmiršo ir vėl atėjo pas dievą klausti savo vardo. Dievas supyko, paėmė jį už ausų ir kratydamas sako:

– Asilas, asilas, asilas... – iki jis jau atsiminė.

Parėjo asilas namo, ir jį visi vadino, be to, dar ir ilgaausiu, nes jo ausys buvo labai ilgos.

Etiologinės sakmės